**Muzzy Comes Back** (suom. *Muzzy tulee takaisin*) on brittiläinen BBC:n tuottama vuonna 1989 valmistunut englannin kielen opetusanimaatio. Sarja on jatkoa vuonna 1986 valmistuneelle opetussarjalle *Muzzy in Gondoland*.

Henkilöt
--------

* **Muzzy**: vihreän värinen hirviö avaruudesta, joka rakastaa kellojen syömistä.
* **Bob**: Gondolandin kuningaskunnan puutarhuri, joka on naimisissa prinsessa Sylvian kanssa.
* **Sylvia**: Gondolandin prinsessa, joka on naimisissa kuningaskunnan puutarhurin Bobin kanssa.
* **Amanda**: Amanda on Bobin ja Sylvian esikoistytär.
* **Kuningas ja kuningatar**: kuningas ja kuningatar hallitsevat Gondoland-nimistä kuningaskuntaa. Kuningas on leijona, kuningatar jättiläisrotta.
* **Corvax**: sarjan antagonisti. Kuninkaan entinen luottomies, joka työskentelee kuninkaallisessa keittiössä. Hän on rakastunut korvia myöten kuningatar Sylviaan, joka ei ole ikinä antanut Corvaxille vastakaikua.
* **Thimbo**: vankilasta lähtöisin oleva koira, joka suunnittelee Corvaxin kanssa Amandan ryöstöä. Hän ja Corvax riitaantuvat lopussa ja syyttävät toisiaan epäonnistumisesta.
* **Norman ja Mary**: nuori mies, joka opettaa englannin kieltä lauluilla ja vuoropuheilla. Mary on Normanin vaimo.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Avaruudesta kotoisin oleva vihreän värinen Muzzy-hirviö on palaamassa takaisin maapallolle tapaamaan ystäviään. Puutarhuri Bob, ja prinsessa Sylvia ovat saaneet perheeseen uuden tulokkaan: Amandan. 

Kuninkaan luottomies Corvax on joutunut kuninkaallisen keittiöön töihin. Hän saa keittiöön töihin apulaisen nimeltä Thimbo. Corvax ja Thimbo suunnittelevat nappaavansa prinsessan tyttären Amandan. Corvax on edelleen rakastunut prinsessa Sylviaan, ja aikoo kostaa Bobille. Corvax on keksinyt laitteen, jolla hän saa itsensä näkymättömäksi. 

Eräänä päivänä kuninkaan linnassa vietetään juhlia. Juhlissa Corvax ja Thimbo muuttuvat näkymättömiksi, ja nappaavat Amandan lähtien pakomatkalle pienellä laivalla. Bob, Sylvia ja Muzzy lähtevät perään soutuveneellä. Corvax ja Thimbo hylkäävät laivan, ja kävelevät maantielle, josta he liftaavat Corvaxin salaiseen piilopaikkaan, joka sijaitsee kahden vuoren välissä. 

Matka on pitkä ja uuvuttava, jonka seurauksena Bob, Sylvia ja Muzzy ovat vähällä luovuttaa. Muzzylla on hirveä nälkä, jolloin he löytävät puhelinkopin, josta Bob soittaa kuningaskuntaan, ja pyytää kuningasta ja kuningatarta tuomaan Muzzylle hänen lempiruokaansa kelloja. 

He tapaavat matkalla maanviljelijän, joka kertoo, että hän huomasi kaksi ihmistä, jotka liftasivat ja heillä oli kori kädessä, jossa makasi pieni lapsi. Seurue löytää Corvaxin piilopaikan. 

Sillä aikaa Amanda on löytänyt Corvaxin keksimän laitteen, joka muuttaa hänet näkymättömäksi. Corvax huomaa, että Amanda on kadonnut, ja yrittää etsiä häntä, mutta tuloksetta. Hän etsii toista laitetta, jolla hän poistaisi näkymättömyyden. Toinen laite on mennyt rikki. 

Corvax päästää kuninkaan, kuningattaren, Bobin, Sylvian ja Muzzyn sisään taloon. Hän vakuuttaa, että ei tiedä Amandan katoamisesta mitään. Muzzy epäilee heti, että Corvax salailee jotain. Kuningatar menee istumaan tuolille, kun huomaa kuulevansa Amandan äänen. Muzzy suunnittelee uuden laitteen, jolla hän saa Amandan takaisin näkyviin. Corvax ja Thimbo heitetään vankilaan, ja linnassa pidetään juhlat. 

**Juonipaljastukset päättyvät tähän.**

Ääninäyttelijät englanninkielisellä versiossa
---------------------------------------------

|  |  |  |
| --- | --- | --- |
|  Jack May  | … |  Muzzy
  |
|  Willie Rushton  | … |  Kuningas
  |
|  Miriam Margolyes  | … |  Kuningatar, Mary (Normanin vaimo)
  |
|  Susan Sheridan  | … |  Prinsessa Silvia, Amanda
  |
|  Derek Griffiths  | … |  Bob, Corvax, Thimbo
  |
|  Benjamin Whitrow  | … |  Norman 
  |

Animaatio Suomessa
------------------

Suomen televisiossa animaatiota on esitetty Yle TV1-kanavalla Kieli-tv:n ja FST:n ohjelmistossa vuosina 1993–1994. Suomen televisioesityksessä sarja koostui 20:sta viisiminuuttisesta jaksosta. Otava Video julkaisi Suomessa animaation opetuskäyttöön, ja kotitalouksiin VHS-kasettina, jossa opetusanimaatio on kokonaisuudessaan 75 minuuttia pitkänä elokuvana.

Lähteet
-------

1. ↑  Hakusana "Muzzy Comes Back" HS:n arkistohaussa (Tilaajille) *Helsingin Sanomat*. Viitattu 8.8.2023.
2. ↑  Muzzy in Gondoland *Elonet*. Viitattu 4.7.2012.